section_heading: Izgled
paragraph_text: Kolonija je obično sastavljena od 32 stanice, rijeko 8, 16, 64 ili 128 stanica, koje se nalaze na rubovima želatinastog matriksa. Kuglastog je oblika, a stanice su okruglaste ili jajolike. Svaka stanica ima dva biča, koji služe za kretanje. Kloroplast je vrlo često izbrazdan, a unutar njega nalazi se jedan ili više pirenoida (bjelančevinasta područja s enzimom rubisco, koji služi za stvaranje škroba fotosintezom). U stanici su također dvije kontraktilne vakuole, koje izbacuju suvišnu vodu upijenu osmozom, te očnu pjegu.